CELEX: 62016TA0805
Language: hu
Date: 2019-07-11 00:00:00
Title: T-805/16. sz. ügy: A Törvényszék 2019. július 11-i ítélete — IPPT PAN kontra Bizottság és REA (Választottbírósági kikötés — Hatodik és hetedik kutatási, technológiafejlesztési és demonstrációs tevékenységekre vonatkozó keretprogram — A szerződések teljesítése céljából uniós követelések beszámítás útján történő érvényesítésére vonatkozó határozat — Hatékony bírói jogvédelem — Az ombudsmanhoz való fordulás joga — Költségvetési rendelet — Követelés biztos jellege — Jogos bizalom — A hátrányos megkülönböztetés tilalmának elve — A megfelelő ügyintézés elve — Hatáskörrel való visszaélés — Szerződéses felelősség — Könyvvizsgálói jelentés — Támogatható költségek)

30.9.2019   
            
            
               HU
            
            
               Az Európai Unió Hivatalos Lapja
            
            
               C 328/39
            
         
      A Törvényszék 2019. július 11-i ítélete — IPPT PAN kontra Bizottság és REA
      (T-805/16. sz. ügy) (1)
      
      (Választottbírósági kikötés - Hatodik és hetedik kutatási, technológiafejlesztési és demonstrációs tevékenységekre vonatkozó keretprogram - A szerződések teljesítése céljából uniós követelések beszámítás útján történő érvényesítésére vonatkozó határozat - Hatékony bírói jogvédelem - Az ombudsmanhoz való fordulás joga - Költségvetési rendelet - Követelés biztos jellege - Jogos bizalom - A hátrányos megkülönböztetés tilalmának elve - A megfelelő ügyintézés elve - Hatáskörrel való visszaélés - Szerződéses felelősség - Könyvvizsgálói jelentés - Támogatható költségek)
      (2019/C 328/42)
      Az eljárás nyelve: angol
      
         Felek
      
      
         Felperes: Instytut Podstawowych Problemów Techniki Polskiej Akademii Nauk (IPPT PAN) (Varsó, Lengyelország) (képviselő: M. Le Berre ügyvéd)
      
         Alperesek: Európai Bizottság (képviselők kezdetben: M. Siekierzyńska és P. Rosa Plaza, később: M. Siekierzyńska és F. van den Berghe), Kutatási Végrehajtó Ügynökség (képviselők: S. Payan-Lagrou és V. Canetti meghatalmazottak, segítőik: D. Waelbroeck és A. Duron ügyvédek)
      
         A felperest támogató beavatkozó: Lengyel Köztársaság (képviselő: B. Majczyna meghatalmazott)
      
         Az ügy tárgya
      
      Egyrészt azon 2016. szeptember 6-i bizottsági határozat megsemmisítése iránt az EUMSZ 263. cikk alapján benyújtott kérelem, amely a hatodik kutatási, technológiafejlesztési és demonstrációs tevékenységekre vonatkozó keretprogram keretében kötött két szerződés alapján a Bizottság részéről a felperessel szemben állítólagosan fennálló követeléseknek az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramja keretében kötött támogatási megállapodás alapján a REA által a felperes részére fizetendő összegek beszámítása útján való behajtására irányul, másrészt az EUMSZ 272. cikk alapján benyújtott kérelem, amely a hivatkozott hatodik keretprogram keretében kötött két szerződés szerinti állítólagos bizottsági követelések fenn nem állásának megállapítására, valamint arra irányul, hogy a hivatkozott hetedik keretirányelv keretében kötött támogatási megállapodás alapján 69 623,94 euró és késedelmi kamatok felperes részére való megfizetésére kötelezze a Bizottságot és a REÁ-t.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     Az Instytut Podstawowych Problemów Techniki Polskiej Akademii Nauk (IPPT PAN) maga viseli saját költségeinek kétharmadát, valamint a Kutatási Végrehajtó Ügynökség (REA) részéről felmerült költségeket.
                  
               
            
                  3)
               
               
                  
                     Az Európai Bizottság maga viseli a saját költségeit, valamint az IPPT PAN részéről felmerült költségek egyharmadát.
                  
               
            
                  4)
               
               
                  
                     A Lengyel Köztársaság maga viseli saját költségeit.
                  
               
            
         (1)  HL C 22., 2017.1.23.